text: बता दें कि राहुल गांधी राफेल सौदे को लेकर लगातार सरकार पर हमला कर रहे हैं। कांग्रेस आरोप लगा रही है कि मोदी सरकार राफेल के लिए यूपीए शासन वाले सौदे के मुकाबले प्रति विमान ज्यादा कीमत चुका रही है। राहुल ने आरोप लगाया था कि तत्कालीन यूपीए सरकार के समझौता को खत्म कर फ्रांस के साथ नया समझौता करने के पीछे की मंशा एक निजी कंपनी को फायदा पहुंचाना था। यह पत्र गुजरात विधानसभा चुनाव के लिए प्रचार के अंतिम दिन लिखा गया था।